જવાબ : વર્લ્ડ હેલ્થ ઑર્ગેનાઇઝેશનના સ્ટાન્ડર્ડ પ્રમાણે શુક્રજંતુઓનો જથ્થો પ્રત્યેક મિલીલિટરમાં (સીસી) ૨૦ મિલ્યનથી વધુ હોવો જરૂરી છે. તમે એકદમ બૉર્ડરલાઇન પર છો એટલે સાવ જ પ્રેગ્નન્સી ન રહે એવી શક્યતાઓ નથી. હા, સાથોસાથ સ્પર્મની ગતિ પણ ૩થી ૪ ગ્રેડ સુધીની હોવી જરૂરી છે, જેથી શુક્રજંતુ વેગ પકડીને ઈંડાને ફળીભૂત કરી શકે. ઓછાં શુક્રજંતુ માટે ઍલોપથીમાં એવી કોઈ ઠોસ દવા નથી. ઘણી વખત લોકો હૉમોર્ન આપે છે, પણ હૉમોર્ન જો યોગ્ય રીતે ન આપવામાં આવે તો ખતરનાક બેધારી તલવાર જેવાં સાબિત થઈ શકે.